V novom Ondrejom svete sa venujeme napr. aj telefónom so skladacím displejom, konkrétne sme mali v rukách Huawei Mate X.
Bola to predprodukčná vzorka, ktorá už mala za sebou veľa otváraní a my veríme, že finále bude oveľa lepšie, rovnejšie a pružnejšie. Ďalej sa venujeme elektrickým motorkám, na ktoré nepotrebujete špeciálny vodičský preukaz a budú sa dať kúpiť na Slovensku. Rovnako vám ukážeme, ako sa bude dať riešiť politika parkovania v preplnených mestách, pričom riadiacu elektroniku pre tento systém vyvinuli na Slovensku. Pokračujeme v Istanbule, kde spoločnosť ASUS predstavila mobilnú náhradu výkonného stolného počítača. Na záver máme pre vás čarovné tričko, ktoré si prepojíte cez bluetooth s mobilom a zobrazíte na ňom svoje texty alebo obrázky. Toto určite chcete mať, však?